Publication: Magyar Közlöny
Issue: MK-2000-31 (Year: 2000, Number: 31)
Era: 1990-2004
Section: a 7/2000. (IV. 7.) OM rendelethez
Paragraph Index: 120

6. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások és gyakorlati jegyek megszerzéséből, vizsgák — beszámolók, kollokviumok — letételéből, szakdolgozat elkészítéséből, szigorlatból, valamint záróvizsga letételéből tevődik össze. 6.1. Szakdolgozat Témavezető irányításával a megadott ismeretkörökből választott témában elkészített szakdolgozat, mely lehet kísérletes munka vagy valamely téma tudományos igényű irodalmi feldolgozása. A szakdolgozatot a bírálók érdemjeggyel minősítik. 6.2. Záróvizsga 6.2.1. A záróvizsgára bocsátás feltételei A tantervben előírt feltételek teljesítése, különösen: — legalább 5 kollokvium, és — 1 komplex szigorlat (zootaxonómia-szisztematikazoogeográfia vagy etológia-ökológia) letétele. 6.2.2. A záróvizsga részei: — szóbeli vizsga az intézmény által előírt témakörökből, — felkért bírálók által értékelt szakdolgozat védése. 6.2.3. A záróvizsga eredménye A bírálók által a szakdolgozatra adott érdemjegyek, a vizsgáztató bizottság által annak megvédésére adott érdemjegy, valamint a szóbeli vizsgára adott érdemjegy egészre kerekített átlaga. 2000/31. szám

Source: https://magyarkozlony.hu/hivatalos-lapok/51d79f3241d32994c552fd03da07c3628e4193f8/dokumentumok/b70e75eaf47ec919faa74b4c04418f2f4d2972fd/letoltes